[{"text_idx": "#000003", "text": "Hyfforddiant mewnol sydd wedi\u2019i deilwra"}, {"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000006", "text": "Sut i sicrhau diogelwch gwirfoddolwyr yn ystod y cyfnod clo"}, {"text_idx": "#000007", "text": "Mae gwirfoddolwyr wedi gwneud gwahaniaeth enfawr yn ystod y pandemig. Dyma sut i gadw eich gwirfoddolwyr yn ddiogel, yn unol a\u0302 chanllawiau Llywodraeth Cymru, wrth iddyn nhw gefnogi eu cymunedau."}, {"text_idx": "#000008", "text": "Mae ymdrechion gwirfoddol ffurfiol ac anffurfiol wedi gwneud gwahaniaeth enfawr i unigolion a chymunedau yng Nghymru ers dechrau pandemig COVID-19. Mae\u2019r math hwn o gymorth yn galluogi pobl i hunanynysu pan fo angen a chadw mewn cysylltiad."}, {"text_idx": "#000009", "text": "Nawr bod y gyfradd heintio ar ei huchaf a mwy a mwy o achosion o bobl yn dal straeniau newydd, mwy heintus fyth o\u2019r feirws, mae\u2019n bwysicach nag erioed ein bod yn sicrhau bod cymorth gwirfoddolwyr yn cael ei gyflawni mewn modd diogel. Isod, ceir canllawiau cyflym ar gyfer mudiadau a rhwydweithiau yn y gymuned sydd eisiau gwneud profiad eu gwirfoddolwyr mor ddiogel a\u0302 phosibl. I gael canllawiau mwy manwl, edrychwch ar ein canllawiau ar ymateb cymunedol ac ymarfer diogel."}, {"text_idx": "#000010", "text": "Dylai mudiadau gynnal asesiad risg o weithgareddau gwirfoddolwyr (ac o\u2019r gwirfoddolwyr eu hunain) a rhoi mesurau ar waith i leihau heintio.\nDylent hyfforddi a chefnogi gwirfoddolwyr i gyflawni eu rolau mewn modd diogel. Gellid adleoli gwirfoddolwyr profiadol i wneud gweithgareddau mwy brys neu risg uchel mewn rhai achosion, yn o\u0302l yr angen.\nDylai mudiadau addasu rolau gwirfoddoli lle bynnag y bo\u2019n bosibl fel y gellir gwirfoddoli o gartref, gan ddefnyddio ffo\u0302n neu ryngrwyd er enghraifft.\nYn ystod COVID-19, mae mudiadau gwirfoddol wedi dechrau cydweithio\u2019n agos, gan fanteisio ar gryfderau ac arbenigeddau ei gilydd. Er enghraifft, gall cynlluniau cludiant cymunedol lleol fod mewn safle da i gludo unigolion i apwyntiadau yn ddiogel, gan gynnwys i gael brechiadau.\nRhaid atgyfnerthu negeseuon allweddol gyda gwirfoddolwyr ynghylch yr angen i ddilyn protocolau cytunedig, gan gynnwys mesurau hylendid a chadw pellter cymdeithasol cymaint a\u0302 phosibl.\nI lawer o wirfoddolwyr, mae cwrdd a\u0302 phobl eraill yn rhan bwysig o\u2019r profiad. Gan gydnabod hyn, mae llawer o fudiadau yn dod o hyd i ffyrdd o gyflwyno cyfleoedd i wirfoddolwyr gysylltu a\u0302\u2019i gilydd ar-lein, i gael trafodaeth grw\u0302p neu wneud gweithgaredd cymdeithasol."}, {"text_idx": "#000011", "text": "Mae rhwydweithiau cymunedol ar waith mewn cymdogaethau lleol, gan gynnwys gwirfoddolwyr wrth ymateb i anghenion unigolion fesul tasg."}, {"text_idx": "#000012", "text": "Maen nhw hefyd yn gyfrifol am sicrhau ymarfer diogel, er enghraifft, drwy roi hyfforddiant ac arweiniad i\u2019r rheini sy\u2019n gwirfoddoli a chyflwyno gwybodaeth i fuddiolwyr am sut i gadw\u2019n ddiogel a\u2019r hyn y gallant eu disgwyl gan wirfoddolwyr."}, {"text_idx": "#000013", "text": "Rydyn ni wedi diweddaru ein canllawiau ar ymateb cymunedol ac ymarfer diogel yn ddiweddar yn ystod y cyfnod clo."}, {"text_idx": "#000014", "text": "Mae\u2019r canllawiau hyn, sy\u2019n cynnwys gwybodaeth ddefnyddiol i bobl sy\u2019n dymuno gwirfoddoli a\u2019r rheini sy\u2019n trefnu mentrau ymateb cymunedol, wedi\u2019u hysgrifennu er mwyn helpu i gefnogi\u2019r ymateb anhygoel gan wirfoddolwyr cymunedol a sbardunwyd gan ddechreuad COVID-19."}, {"text_idx": "#000015", "text": "Ymunwch a\u0302 rhestr bostio CGGC i gael newyddion i\u2019r sector gwirfoddol yn syth i\u2019ch mewnflwch"}, {"text_idx": "#000018", "text": "A yw amser gwirfoddoli yn amser wedi\u2019i dreulio\u2019n dda?"}]